open-index/open-wikipedia-markdown huggingface dataset:
Sikaruusu

**Sikaruusu** (erysipeloidi) on sioilla ja myös ihmisellä esiintyvä bakteeritauti. Sikaruusun aiheuttaja on grampositiivisiin sauvabakteereihin kuuluva *[[Erysipelothrix rhusiopathiae]]* -bakteeri. *Erysipelothrix rhusiopathiae* -bakteeria löytyy maaperästä, pintavesistöistä, eläinten ulosteesta ja oireettomien kantajaeläinten risoista. Alle kolmen vuoden ikäiset siat ovat herkempiä sairastumaan kliiniseen tautiin. Suomessa sikoja rokotetaan sikaruusua vastaan.

Sikaruusu on ihmisellä harvinainen ihonalaisen kudoksen infektio, jota voi esiintyä henkilöillä, jotka käsittelevät sikoja ja kaloja. Sioille sikaruusu aiheuttaa vakavan taudin, mutta ihmisellä se yleensä paranee itsestään.

## Oireet

Sikaruusulla on todettu olevan neljä eri tautimuotoa, jotka jaotellaan oireiden voimakkuudeen ja tyypin perusteella.

Akuutti yleisinfektio aiheuttaa sairastuneelle sialle korkeaa kuumetta, niveljäykkyyttä, apaattisuutta ja kuoleman. Akuutissa ihomuodossa nähdään iholla taudille tyypillisiä timantin muotoisia kohollaan olevia ihoalueita. Krooninen nivelmuoto aiheuttaa nivelten jäykkyyttä ja ontumista, joka vähitellen etenee nivelruston sidekudostumiseen. Krooninen sydänmuoto aiheuttaa syylämäisiä muutoksia sydänläppiin, josta voi olla seurauksena äkkikuolema.

## Aiheesta muualla
*Ruokavirasto: Sikaruusu
*Raimo Suhonen ja Päivi Kärkkäinen: Sikaruusu, Lääketieteellinen Aikakauskirja Duodecim, 1996;112(24):2402
* Terveyskirjasto: Risto Vuento, Sikaruusu (erysipeloidi), Lääkärikirja Duodecim, 8.10.2020
* Kyoto Encyclopedia of Genes and Genomes (KEGG): Erysipeloid; Swine erysipelas
The Net – verkko kiristyy

**The Net – verkko kiristyy** on vuonna 1995 ensi-iltansa saanut Irwin Winklerin ohjaama elokuva.

## Juoni
Angela Bennett (Bullock) työskentelee IT-alalla järjestelmäasiantuntijana. Eräänä päivänä hän saa työkaveriltaan disketin, jolta löytyy takaovi keskeisimpiin järjestelmiin. Takaoven avulla rikolliset pystyvät esimerkiksi muuttamaan henkilöiden terveystietoja ja rikosrekisteriä. Saatuaan tietää Bennettin tietävän takaovesta, rikolliset yrittävät eliminoida Bennettin. Hakkerit hävittävät hänen henkilötietonsa viranomaisten tiedostoista ja hänet lavastetaan rikolliseksi.

## Rooleissa

## Vastaanotto
Elokuva oli kassamenestys tuottaen noin 111 miljoonaa dollaria.
Alexander Büttner

**Alexander Büttner** (s. 11. helmikuuta 1989 Doetinchem, Alankomaat) on alankomaalainen jalkapalloilija, joka pelaa Venäjän liigan  Dynamo Moskovassa. Hän on pelipaikaltaan laitapuolustaja.

## Seurajoukkueura
Büttner aloitti jalkapallouransa VV Doetinchemin junioreissa. Hän siirtyi 11-vuotiaana Ajaxiin, jossa pelasi viisi vuotta ennen siirtymistä Vitesseen. Hän pelasi joukkueen A-nuorissa ja nousi edustusjoukkueeseen kaudella 2007–2008, jolloin hän debytoi Eredivisiessä. Büttnerin pelasi debyyttiottelunsa 15. maaliskuuta 2008. Hänet ajettiin ottelussa ulos kentältä, kun oli saanut kahden keltaisen kortin myötä punaisen kortin. 

## Lähteet
* http://www.manutd.com/en/Players-And-Staff/First-Team/Alexander-Buttner.aspx
Salainen tehtävä

**Salainen tehtävä** () on vuonna 1937 ilmestynyt yhdysvaltalainen rikosdraamaelokuva, jonka ohjasi William A. Seiter. Draaman pääosissa ovat Robert Taylor, Barbara Stanwyck, Victor McLaglen ja Brian Donlevy.

*Salainen tehtävä* sai ensi-iltansa kotimaassaan 27. toukokuuta vuonna 1937 New Yorkissa ja maanlaajuinen ensi-ilta oli seuraavana päivänä. Suomen ensi-ilta oli 12. syyskuuta vuonna 1937. 20th Century Fox tuotti elokuvan.

## Juoni

*Salainen tehtävä* kertoo pankkiryöstäjistä, joiden johtajan sisarpuoleen (Stanwyck) peitehommissa oleva Yhdysvaltain laivaston luutnantti Richard Perry (Taylor) rakastuu.

## Näyttelijät

## Lähteet

## Aiheesta muualla
* 
* 
* 
* ''Salainen tehtävä'' TCM Movie Databasessa
Tolkki

**Tolkki** () on entinen kylä nykyisen Leningradin alueen Sosnovyi Borin kaupunkipiirikunnassa Venäjällä. Se sijaitsi Kaprionlahden rannalla viisi kilometriä Vääskylän rautatieasemalta lounaaseen.

Kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Ruotsalaisvallan ajasta lähtien sen asukkaat olivat äyrämöisryhmän inkerinsuomalaisia, jotka kuuluivat Kaprion luterilaiseen seurakuntaan. 1860-luvulle saakka he olivat tilanomistajan maaorjia. Vuonna 1862 Tolkissa oli 9 taloa ja 64 asukasta. Seudun pääelinkeino oli kalastus. Kylän lähellä sijainneen kartanon yhteydessä toimi lasitehdas ja myöhemmin myös tiilitehdas.

1900-luvun alussa Tolkki kuului Kaprion volostin Kirnun (ven. *Kernovo*) kyläkuntaan ja vallankumouksen jälkeen Hevaan volostin ja sittemmin Oranienbaumin piirin Vääskylän kyläneuvostoon. Toisen maailmansodan aikana kylä jäi Oranienbaumin sillanpääaseman ulkorenkaaseen ja tuhoutui täydellisesti. Vuonna 1967 entisen kylän tienoille alettiin rakentaa Leningradin ydinvoimalaa. Nykyään paikalla on Tolkista kertova muistokivi.

## Lähteet

## Aiheesta muualla
* Tolkin kylän muistomerkki
Epibatidiini

**Epibatidiini** on nikotiinin kaltainen yhdiste, joka nikotiinin tavoin aktivoi aivojen nikotiinireseptoreita, joskin se aktivoi toisia reseptorialatyyppejä enemmän ja toisia vähemmän kuin nikotiini. 

Aikaisemmissa tutkimuksissa epibatidiinin on havaittu nikotiinin tavoin lievittävän kipua.
Epibatidiini on osoittautunut 200 kertaa tehokkaammaksi kivunlievittäjäksi kuin morfiini. Tutkimuksista huolimatta epibatidiini ei ole päätynyt lääketieteellieen käyttöön kivunlievittäjänä sen myrkyllisyyden takia. Myrkyllisyys perutuu nikotiinireseptorien yliaktivisoitumiseen. Myrkytystilan oireita voivat olla lihasten nykiminen, halvaus, kouristelu, hidas syke, hengityksenvajaus ja lopulta mahdollinen kuolema. Suurin osa tunnetuista myrkytyksistä ovat tapahtuneet laboratorio-olosuhteissa ja ne eivät ole olleet kuolettavia.

Epibatidiini on luonnossa hyvin harvinainen yhdiste. Se tunnetaan *[[Epipedobates anthonyi]]* ja *[[Epipedobates tricolor]]*-nuolimyrkkysammakkojen ihosta. Lajeja esiintyy vain Etelä-Amerikan Ecuadorissa ja Perussa. Sammakot tuottavat myrkkyä elimistössään ja sitä kerääntyy niiden ihoon. Myrkyn tuotanto on riippuvaista hyvin tietynlaisesta ravinnosta, jota ilman nuolimyrkkysammakot eivät tuota kyseistä myrkkyä. Esimerkiksi vankeudessa ne eivät tuota epibatidiinia. Luonnollisen esiintymisen lisäksi epibatidiinia voidaan tuottaa laboratoriossa.

Epibatidiinin kemiallinen kaava on C11H13ClN2, moolimassa 208,687 g/mol ja CAS-numero 140111-52-0.

## Lähteet

## Aiheesta muualla
*PubChem: Epibatidine 
*DrugBank: Epibatidine 
*Toxin and Toxin Target Database (T3DB): Epibatidine 
*Kyoto Encyclopedia of Genes and Genomes (KEGG): Epibatidine 
*ChemSpider: Epibatidine
Vipiä

**Vipiä** () on kylä Leningradin alueen Jaaman piirin Laukaansuun kunnassa Venäjällä. Se sijaitsee Vipiänjoen varrella viisi kilometriä Laukaansuusta luoteeseen. Vuonna 2007 kylässä oli 69 vakituista asukasta.

Kylä mainitaan ensimmäisen kerran Novgorodin Šelonin viidenneksen verokirjassa vuonna 1571. Se on saanut nimensä Laukaanjoen suuhaarasta, joka muodostaa Laukaansuun ”saaren” (ven. *Ostrov*). Nimen taustalla on venäjän kielen verbi *vybit*.

Vipiän kanta-asukkaat olivat Kosemkinan luterilaiseen seurakuntaan kuuluneita inkerinsuomalaisia. Ennen 1860-lukua he olivat valtion talonpoikia. Vuonna 1862 kylässä oli 115 asukasta. Sen sukuja olivat Harakka, Hirvi, Jänis, Kokko, Petra, Päähkenä ja Säkki.

Kylän pääelinkeinot olivat aikaisemmin maatalous ja kalastus. 1800-luvun lopulta lähtien seudulle muutti myös virolaisia. Vuonna 1896 kylään rakennettiin suomalais-virolainen rukoushuone, joka suljettiin 1930-luvulla. Vuonna 1899 kylä kuului Narvusin volostiin. Sen 200 asukkaasta oli väestönlaskennan mukaan suomalaisia 184 ja romaneja 16. Läsnä olleista 182 henkilöstä kaikki olivat luterilaisia.

1920-luvulta lähtien Vipiä kuului Joenperän kyläneuvostoalueeseen. Toisen maailmansodan aikana saksalaiset siirsivät kylän asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset vipiäläiset pääsivät palaamaan kotikyläänsä 1950-luvulla.

Nykyään Vipiän asukaslukua kasvattaa rakenteilla olevan Laukaansuun sataman läheisyys. Kylässä on kerhotalo, ja siellä asuu yhä inkerinsuomalaisia. Vipiäläinen Eino Säkki on toiminut Laukaansuun kunnan päämiehenä.

## Lähteet

## Aiheesta muualla
*
Venäjän presidentinhallinto

**Venäjän presidentinhallinto** () on Venäjän presidentin apuna toimiva laaja hallintokoneisto. Venäjän federaation presidentinhallinto sai alkunsa presidentti Boris Jeltsinin aikana heinäkuussa 1991. Presidentti Putinin aikana (2000–2008, 2012–) hallintoa on merkittävästi uudelleenorganisoitu, sen tehtäviä lisätty (esimerkiksi luomalla Venäjän jako federaatiopiireihin, joiden johdossa on presidentinhallinnon edustajat) ja henkilöstöä laajennettu. Venäjän presidentinhallinto laatii muun muassa lakiesitykset duumalle.

## Johto

Presidentinhallinnon johtaja luetaan nykyään Venäjän valtiollisen vallankäytön sisimpään ytimeen yhdessä pääministerin ja presidentinhallintoon kuuluvan turvallisuusneuvoston sihteerin kanssa. Joulukuusta 2011 presidentinhallintoa on johtanut Sergei Ivanov.

#### Presidentinhallinnon johtajat

Boris Jeltsinin kaudella (1991–2000)
* 6/1991–1/1993 Juri Petrov
* 1/1993–1/1996 Sergei Filatov ()
* 1–7/1996 Nikolai Jegorov
* 7/1996–3/1997 Anatoli Tšubais
* 3/1997–12/1998 Valentin Jumašev
* 12/1998–3/1999 Nikolai Bordjuža
* 3/1999– Aleksander Vološin

Presidentti Vladimir Putinin kaudella (2000–2008)

* –10/2003 Aleksander Vološin
* 10/2003–11/2005 Dmitri Medvedev
* 11/2005–5/2008 Sergei Sobjanin

Presidentti Dmitri Medvedevin kaudella (2008–2012)

* 5/2008–12/2011 Sergei Naryškin
* 12/2012 virkaatekevänä Vladislav Surkov
* 12/2011–5/2012 Sergei Ivanov

Presidentti Vladimir Putinin kaudella (2012–)
* 5/2012– 8/2016 Sergei Ivanov
* 8/2016- Anton Vaino

## Suurorganisaatio
Venäjän federaation presidentinhallinto on suuri organisaatio. Siinä työskenteli noin 2000 henkeä jo vuonna 1996 Anatoli Tšubaisin aloittaessa presidentinhallinnon johtajana. Lisäksi valtionhallinnon kontrolloimissa yrityksissä toimi tuolloin monikymmentuhantinen presidentinhallinnon osaksi nimittämä henkilöstö.

### Presidentinhallintoon kuuluu muun muassa
* Venäjän federaation turvallisuusneuvoston toimisto
* Venäjän federaatiopiirien toimistot
* Presidentin neuvonantajien toimisto
* Presidentin kanslia
* Presidentin lehdistö- ja tiedotustoimisto
* Presidentin protokollatoimisto
* Venäjän lapsiasiainvaltuutettu
* Lukuisia presidentin direktoraatteja: lakiasiain, kontrolli-, kotimaan politiikan, ulkomaan politiikan, virkamiehistön ja henkilökunnan, valtiollisen palkitsemisen, kansalaisten perustuslaillisten oikeuksien, asiantuntijoiden, alueellisen yhteistyön ja kansainvälisten kulttuurisuhteiden, tiede- ja koulutuspolitiikan, ... 

## Toimitilat
Presidentinhallinnon toimitilat sijaitsevat Moskovan keskustassa useassa osoitteessa. Sillä on tiloja Kremlin alueella, toimitalo osoitteessa Staraja ploštšad 4 sekä Ilinka-kadulla. Kuvaavaa presidentinhallinnon nykyasemalle on, että jo Neuvostoliiton ajalla valtion tosiasiallinen valtakeskittymä eli kommunistisen puolueen keskuskomitean politbyroo kokoontui samassa rakennuksessa Staraja ploštšadilla.

Presidentinhallinnolla on lisäksi lukuisia muita toimipisteitä, kuten toimistot kussakin federaatiopiirissä.

## Lähteet

## Aiheesta muualla

*Presidentinhallinnosta   (state.kremlin.ru/administration)
Akkadin kuninkaat

**Lista [[Akkadin valtakunta|Akkadin]] kuninkaista**, tunnetaan myös nimellä Agade. Akkad oli suuri imperiumi antiikin Mesopotamiassa 3. vuosituhannella eaa. Tässä listassa olevat hallitusajat on sovellettu keskipitkän kronologian mukaan.
Kirjamo

**Kirjamo** () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen eteläosassa 11 kilometriä Laukaansuusta länteen. Vuonna 2010 kylässä oli 11 asukasta.

Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä *Zahonje Kirjanovo*. 1580-luvun ruotsalaismiehityksen aikana se esiintyy muodoissa *Kÿrina, Kÿrÿma, Kÿriame, Kÿriama* ja vuosina 1618–1623 laaditussa maakirjassa nimellä *Keriama*. 

Vuonna 1848 kylässä asui 83 inkerinsuomalaista, jotka kuuluivat Kosemkinan luterilaiseen seurakuntaan. Vuonna 1862 Kirjamossa ja sen vieressä sijainneessa samannimisessä kartanossa oli 16 taloa ja 94 asukasta. Kylän talonpojat olivat tilanomistajan maaorjia. Kirjamon sukuja olivat Heimo, Kiiranen, Lauritsa, Muurahainen, Styf ja Viljakkainen. 

Vuonna 1899 Kirjamo kuului kyläkuntana Narvusin volostiin. Sen 240 asukkaasta oli suomalaisia 221 ja ”sekoittuneita” 16. Läsnä olleista 224 henkilöstä luterilaisia oli 219. Paikallisia elinkeinoja olivat maatalous ja kalastus. Kylässä oli 1800-luvun lopussa rakennettu rukoushuone ja vuonna 1909 avattu semstvon koulu.

Venäjän vallankumouksen jälkeen Kirjamo muodosti Narvusin volostiin kuuluneen kyläneuvoston. Vuodesta 1928 lähtien se kuului Konnun kyläneuvostoon. Vuonna 1928 kylässä oli 311 ja vuonna 1958 147 asukasta. Toisen maailmansodan jälkeen Konnun kyläneuvoston keskus siirrettiin Kirjamoon.

Nykyään Kirjamo on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. Ainakin vielä 1990-luvulla kylässä puhuttiin venäjän lisäksi myös suomea.

Kylästä on linja-autoyhteys Laukaansuuhun ja Jaamaan. Taloudellista toimintaa edustaa yksityinen maatila. Palveluihin kuuluu kauppa-auto. 

## Lähteet
Petri Rautiainen

**Petri Rautiainen** (25. joulukuuta 1965 Pori – 25. kesäkuuta 1999) oli suomalainen jääkiekkoilija. 

Rautiainen aloitti liigauransa Porin Ässissä kaudella 1986–1987, jonka jälkeen hän siirtyi I-divisioonaan Joensuun Kiekko-Poikien joukkueeseen. Kahta vuotta myöhemmin Rautiainen oli mukana pudottamassa kasvatajaseuraansa Ässiä sarjaporrasta alemmaksi. Hän ei kuitenkaan enää seuraavalla kaudella jatkanut joensuulaisseuran riveissä, vaan pelasi I-divisioonaa Hockey-Reippaassa.

Siirttyttyään takaisin Joensuuhun Rautiainen pelasi I-divisioonan lisäksi vielä kauden SM-liigassa 1991–1992. Yhteensä hänelle kertyi kahden kauden aikana 74 liigaottelua tehopistein 3+1=4. 

Viiden Joensuussa pelaamansa kauden jälkeen Rautiainen siirtyi Ruotsin toiseksi korkeimmalle sarjatasolle Allsvenskaniin Mörrums GoIS:n riveihin. Ruotsista Rautiaisen matka jatkui vuoden kuluttua Englantiin, jossa hän pelasi kaksi kautta British Ice Hockey Superleague-sarjassa Newcastle Cobrasin joukkueessa.

Vuonna 1998 Rautiaisella todettiin aivokasvain, joka onnistuttiin leikkaamaan. Kasvain kuitenkin uusiutui ja hän menehtyi kesäkuussa 1999. Newcastle Cobrasin seuraaja Newcastle Jesters jäädytti seuraavalla kaudella Rautiaisen pelinumeron 34. Hänen numeronsa oli jäädytettynä myös Jestersiä seuranneessa Newcastle Vipers-joukkueessa.

## Lähteet
*Hockey Elite Prospects
*Webring.org/Petri Rautiainen
Ruskomerietana

**Ruskomerietana** (*Alderia modesta*) on merivedessä elävä, melko pienikokoinen kuoreton kotilolaji.

## Koko ja ulkonäkö
Ruskomerietana on litteä, jopa yli 10&nbsp;mm:n pituiseksi kasvava merietana. Ruumiin väritys on tumma ja levottoman kirjava, sillä läpikuultavaa pintaa kirjovat vihertävät tai ruskehtavat, joskus vaaleat laikut. Ruumiin ensimmäistä kolmannesta lukuun ottamatta selkäpuolella on runsaasti sormimaisia ulokkeita, joita voi olla yksilöstä riippuen jopa yli 30 kappaletta. Lisäksi pään sivuilla saattaa olla siipimäiset ulokkeet. Ruuansulatuskanavan voi nähdä ulokkeiden tai eläimen vatsapuolen läpi. Vatsapuolen jalka on selvästi varsinaista ruumista leveämpi. Eläimen selkäpuolen ulokkeiden rytmikkäällä liikkeellä on merkitystä ruumiinnesteen liikkeeseen, sillä *Alderia*-suvun merietanoilla ei ole erillistä sydäntä. Peräaukko on selkäpuolella eläimen takaosassa.

## Levinneisyys
Lajia tavataan Pohjois-Atlantin rannikolla Norjasta Ranskaan saakka sekä Itämeressä. Lisäksi se esiintyy Pohjois-Amerikan Tyynenmeren puoleisella rannikolla. Suomessa lajia tavataan ainoastaan hiekkapohjaisilla merialueilla.

## Elinympäristö ja elintavat
Ruskomerietana on täysin sidoksissa letkulevien (*Vaucheria*) suvun keltaleviin. Se vaatii yli viiden promillen suolapitoisuutta. Lajin levinneisyyttä Suomessa ei tunneta kovin hyvin, mutta sitä tavataan harvakseltaan ainakin etelärannikolla. Kotiloille tyypilliseen tapaan laji on hermafrodiitti. Parittelussa kumpikin osapuoli laskee sukusolunsa sukuelimen kärjessä olevalla piikillä toisen osapuolen ihon läpi ruumiinonteloon.

## Lähteet

## Aiheesta muualla
* WoRMS
Porcelain Black

**Alaina Marie Beaton** (s. 1. lokakuuta 1985), joka tunnetaan paremmin taiteilijanimellä **Porcelain Black**, on yhdysvaltalainen laulaja-lauluntekijä. Hän aloitti uransa alle 18-vuotiaana nimellä *Porcelain And The Tramps*.

## Nuoruus
Beaton varttui Sterling Heightsissa, Michiganissa. Hänen isänsä oli hiusmuotoilija. Hän omisti kampaamon ja vei tyttärensä muotinäytöksiin ja kuvauksiin. Beatonin vanhemmat erosivat hänen ollessaan kuusivuotias. Kun hänen äitinsä meni uudestaan naimisiin, he asettuivat Rochesteriin, missä hän kävi lukiota.

## Musiikkiura
Porcelain Black oli alle 18-vuotias solmiessaan sopimuksen Virgin Recordsin kanssa. Hän ei ollut levy-yhtiön kanssa samaa mieltä tekemästään musiikista, ja hän yrittikin kolme vuotta päästä sopimuksesta irti.

## Yksityiselämä
Huhtikuussa 2012 Black meni naimisiin malli Bradley Soileaun kanssa.

## Diskografia

### Studioalbumit
*

### Singlet

* *[[This Is What Rock n Roll Looks Like]]* (2011)
* *[[Naughty Naughty]]* (2011)
* *[[Mama Forgive Me]]* (2013)
* *[[Pretty Little Psycho]]* (2013)

## Musiikkivideot
* *This Is What Rock N Roll Looks Like* (2011)

## Aiheesta muualla
* http://www.porcelainblack.net/
*Allmusic: Porcelain Black
Einari Oksa

**Viktor Einari Oksa**, vuoteen 1910 **Grönqvist** (4. lokakuuta 1891 Mikkeli  – 25. joulukuuta 1953 Kemi) oli suomalainen kivääriampuja ja moninkertainen maailmanmestari.

Oksan vanhemmat olivat liikkeenhoitaja Viktor Grönqvist ja Ida Hämäläinen ja puoliso vuodesta 1919 Signe Dagmar Maria Mahlberg. Oksa kävi teollisuuskoulun 1914 ja toimi vuodesta 1927 alkaen Kemin Karihaarassa sulfiittitehtaan ylimestarina.

Ammunnan maailmanmestaruuskisoissa Haagissa vuonna 1928 Oksa sijoittui toiseksi vapaakiväärin pystyasennossa, samoin kuin seuraavan vuoden kisoissa Tukholmassa. Siellä hän kuului lisäksi kultaa pienoiskiväärillä voittaneeseen Suomen joukkueeseen. Vuonna 1930 Antwerpenissä Oksa saavutti ensimmäisenä suomalaisena ampumakuninkuuden voittamalla sekä vapaakiväärin maailmanmestaruuden yhteistuloksella 1&nbsp;111 että pystyasennon, jossa hän teki maailmanennätystuloksen 359. Oksa osallistui kaikkiin ammunnan maailmanmestaruuskisoihin 1930-luvulla, voittaen vapaakiväärin makuuasennon vuosina 1933 Granadassa tuloksella 388 ja 1937 Helsingissä tuloksella 391. Vuonna 1935 Roomassa hän kuului Argentiina-patsaan voittaneeseen suomalaisjoukkueeseen. Kaiken kaikkiaan Oksalla oli neljä henkilökohtaista ja seitsemän joukkuemaailmanmestaruutta ja niiden lisäksi vielä kahdeksan Suomen ja kaksi Pohjoismaiden mestaruutta. Suomen ennätyksiä Oksa paransi kymmenkunta kertaa.

Oksalle myönnettiin vuonna 1930 Suomen Urheilulehden kultamitali.

## Lähteet
* 

### Viitteet
Kaarlo Saari

**Kaarlo Saari** (vuoteen 1878 **Lystman**, 20. kesäkuuta 1857 Karjala Tl – 25. helmikuuta 1927 Helsinki) oli suomalainen opettaja ja poliitikko, joka toimi SDP:n kansanedustajana vuosina 1910–1918 ja 1924–1927.   

## Elämä
Saaren vanhemmat olivat seppä Karl Lystman (s. 1827) ja Vilhelmiina Mäkelä (s. 1832). Hän työskenteli isänsä apulaisena, kunnes lähti 18-vuotiaana lukkarin ja urkurin oppiin Uusikirkkoon. Saari suoritti paikkakunnalla myös kansakoulun, jonka jälkeen hän kävi vuoden reaalikoulua Uudessakaupungissa. Vuonna 1878 Saari aloitti opinnot Jyväskylän seminaarissa, josta hän valmistui kansakoulunopettajaksi 1882. Seuraavana kesänä Saari kävi vielä teollisuuskurssin Näsin käsityöseminaarissa Lerumissa. 

Syksyllä 1883 Saari aloitti kansakoulunopettajana Kurikassa, jossa hän työskenteli ensin kirkonkylän kansakoulussa ja vuodesta 1909 lähtien Polvenkylän kansakoulussa. Virkansa ohella Saari toimi Kurikan seurakunnan kanttorina vuoteen 1912 saakka. Hän oli myös aktiivisesti mukana kunnallis- ja yhdistyselämässä. Saari oli Kurikan kunnanvaltuuston jäsen, sekä toimi muun muassa holhouslautakunnan puheenjohtajana vuodesta 1900 lähtien. Vuonna 1894 Saari oli mukana perustamassa Kurikan Nuorisoseuraa ja 1903 hän perusti Kurikan Käsityöläisten Osuuskassan, jonka tarkoituksena oli tukea nykyaikaista kotiteollisuutta. Saari toimi kassan esimiehenä vuoteen 1917 asti, jolloin siitä tuli osakeyhtiö.

Saari lähti työävenliikkeen toimintaan marraskuun 1905 suurlakon jälkeen. Vuonna 1906 Saari oli perustamassa Kurikan työväenyhdistystä, jonka puheenjohtajana hän toimi 1908–1909. Kansanedustajaksi Saari valittiin ensimmäisen kerran vuonna 1910. Kun eduskunta hajotettiin elokuussa 1917, osallistui Saari niin sanotun Mannerin eduskunnan kokouksiin. Sisällissodan käynnistyttyä Saari lähti helmikuussa 1918 kansanvaltuuskunnan palvelukseen, vaikkei kannattanut aseellista kapinaa. Hän työskenteli koulutoimen ylihallituksen tilalle perustetun kouluneuvoston kamreenina ja sihteerinä vastuullaan opettajien palkkakysymykset. Huhtikuun alussa Saari siirtyi muun kansanvaltuuskunnan tavoin Viipuriin, jossa hänet vangittiin Viipurin taistelun jälkeen 5. toukokuuta. Saari oli aluksi Viipurin vankileirillä, josta hänet parin viikon kuluttua siirrettiin Helsinkiin. Lokakuussa Saari sai 6 vuoden kuritushuonetuomion valtiopetoksesta. Hän vapautui presidentin armahduksen myötä elokuussa 1919.

Saari valittiin jälleen eduskuntaan vuonna 1924. Hän kuoli sydänkohtaukseen kotonaan Helsingissä kesken vaalikauden helmikuussa 1927. Saari on haudattu Kurikan hautausmaalle. Hänen tilalleen eduskuntaan nousi Isak Penttala.

## Perhe
Saaren ensimmäinen puoliso oli Kokkolassa syntynyt Naima Matilda Heidenberg (1867–1920), jonka kanssa hän avioitui 1887. Pariskunnalle syntyi seitsemän lasta, joista tunnettuja olivat yritysjohtajat Armas Saari, Eero Saari ja Yrjö Saari. Vuonna 1922 Kaarlo Saari meni naimisiin ensimmäisen puolisonsa sisaren Helmi Hildur Heidenbergin (1869–1931) kanssa. Sisarusten isä oli ruotsalaissyntyinen kauppias Gustaf Napoleon Bernadotte Heidenberg (1836–1915).

## Lähteet
Hydrofoni

**Hydrofoni** on vedenalainen mikrofoni, jota voi käyttää esimerkiksi kaikuluotauksessa tai delfiinien tutkimuksessa.

Useamman hydrofonin ryhmällä voidaan paikallistaa vedenalainen äänilähde, esimerkiksi sukellusvene. Tällöin hydrofonit kytketään sähköpiiriin, jonka avulla tarkastellaan eri hydrofonien ääniaaltojen vaihe-eroja.

## Lähteet
Ahmattikotilo

**Ahmattikotilo**, aikaisemmalta nimeltään **pikkuahmattikotilo**, (*Merdigera obscura*) on pieni kotilolaji. Suomen lajiston kansallisessa uhanalaisarvioinnissa‭ ‬2010‭ ‬se on luokiteltu‭ erittäin uhanalaiseksi‭ (EN) ja on rauhoitettu Ahvenanmaalla.

## Koko ja ulkonäkö
Kotilon kuoren korkeus on 8&ndash;11 mm ja leveys 3,5&ndash;4,5 mm. Kuori on yleensä kauttaaltaan maa-aineksella, karikkeella ja eläimen ulosteilla naamioitu, pinnastaan hieman uurteinen, himmeä ja väriltään ruskea. Se kiertyy oikealle ja suuaukolla huuli on ulospäin taipunut. Eläin kykenee työntymään varsin pitkälle ulos kuoren suulta.

## Levinneisyys
Ahmattikotiloa tavataan suurimmassa osassa Eurooppaa, Pohjois-Afrikassa sekä Kaukasuksella. Suomessa lajia tavataan ainoastaan Ahvenanmaalla, missä se on rauhoitettu maakunnan oman lainsäädännön turvin.

## Elinympäristö ja elintavat
Laji elää lämpimissä metsissä, jotka kasvavat kalkkipitoisilla alueilla. Suomessa sitä tavataan lehtometsissä metsälehmusten rungoilla ja kotilot piilottelevat puun kuoren koloissa.

Lajia ei ole laajemmassa mittakaavassa arvioitu uhanalaiseksi.

## Lähteet

## Aiheesta muualla
* Global Biodiversity Information Facility (GBIF): ''Merdigera obscura'' 
* Molluscs of central Europe
Vidinin alue

**Vidinin alue** () on alue Bulgariassa. Se sijaitsee maan luoteiskulmassa Romanian ja Serbian rajalla. Alueen luontoa hallitsee Romanian rajalla virtaava Tonava ja siihen yhtyvät useat joet. Vidinin alueen väkiluku on laskenut 2000-luvun ensimmäisellä vuosikymmenellä. Vuoden 2001 väestönlaskennassa alueen asukasluku oli 130&nbsp;094, ja kymmenen vuotta myöhemmin siellä asui alle 100&nbsp;000 asukasta. Vidinin alue on jaettu 11 kuntaan.

## Kunnat

*Belogradtšik
*Bojnitsa
*Bregovo
*Dimovo
*Gramada
*Kula

*Makreš
*Novo Selo
*Ružintsi
*Tšuprene
*Vidin

## Lähteet
Helena ja keijukuningatar

**Helena ja keijukuningatar** () on Àngel de la Cruzin ja Beatriz Ison käsikirjoittama, Manolo Gómez ja Àngel de la Cruzin ohjaama espanjalainen animaatioelokuva vuodelta 2005.

## Juoni
Elokuvan taikamaailmassa on salainen portti aukeaa vain yhtenä tiettynä iltana kerran vuodessa. Sitä ei kuitenkaan näe, jos uskoo taikuuteen. Portin sisäpuolella odottaa Keijukuningatar, jolle voi esittää yhden toivomuksen. Helenalla on sairas isä jonka hän toivoo paranevan, mutta ei usko taikuuteen...

## Lähteet

## Aiheesta muualla
*
Uimahypyt kesäolympialaisissa 2012 – naisten 3 metrin ponnahduslauta

**Naisten 3 metrin ponnahduslautakilpailu** käytiin 3. – 5. elokuuta London Aquatics Centressä. Kilpailijoita oli yhteensä 30.

## Aikataulu

Suluissa Suomen aika (EEST)
## Tulokset
### Karsinta
Karsinnoissa kilpailijat hyppäsivät viisi hyppyä ja 18 parasta pääsi välierään.

### Välierä
Kilpailijat hyppäsivät viisi hyppyä ja 12 parasta pääsi loppukilpailuun.

### Loppukilpailu
Kilpailijat hyppäsivät kukin viisi hyppyä.

## Lähteet
Double Trouble

**Double Trouble** voi tarkoittaa ainakin seuraavia:

* *[[Double Trouble (Gillanin albumi)|Double Trouble]]*, Gillan-yhtyeen albumi vuodelta 1981
* *[[Double Trouble (Hurriganesin albumi)|Double Trouble]]*, Hurriganesin ja Remu Aaltosen kokoelma-albumi vuodelta 1997
* Double Trouble, Stevie Ray Vaughanin vuonna 1978 perustama blues rock -yhtye
* *[[Ansa Elvikselle]]* (engl. *Double Trouble*), Elvis Presleyn tähdittämä elokuva vuodelta 1967
* *[[Double Trouble (vuoden 1992 elokuva)|Double Trouble]]*, vuonna 1992 ilmestynyt toimintaelokuva, jonka pääosia näyttelivät veljekset Peter ja David Paul, ”Barbarian Brothers”.
Coloradon yliopisto

**Coloradon yliopisto** on Yhdysvaltojen Coloradon osavaltiossa toimiva yliopisto. Sen pääkampus on Boulderissa ja muut kampukset Colorado Springsissä, Denverin keskustassa ja lisäksi lääketieteen erikoiskampus Denverin Aurorassa. Yliopisto aloitti toimintansa vuonna 1877. Yliopistossa on noin 60&nbsp;000 opiskelijaa ja neljäntuhannen jäsenen henkilökunta.

Coloradon yliopisto kuuluu AAU-yliopistojen ryhmään. CU-Boulderissa on vaikuttanut neljä nobelistia ja koko joukko muita tiedemaailman kärkinimiä.

## Katso myös
* University of Colorado Hospital

## Lähteet
Carl Gustaf Ehrnrooth

**Carl Gustaf Ehrnrooth** voi tarkoittaa ainakin seuraavia henkilöitä:

*Carl Gustaf Ehrnrooth (1744–1817), Ruotsin armeijan kenraalimajuri
*Carl-Gustaf Ehrnrooth (s. 1969), suomalainen sijoittaja
Naisten aarreaitta

**Naisten aarreaitta** () on vuonna 1934 ensi-iltansa saanut yhdysvaltalainen musikaalikomediaelokuva, jonka on ohjannut William Dieterle. Busby Berkeley on laatinut ja ohjannut elokuvan musiikkinumerot. Elokuvamusikaalin pääosissa ovat William Powell, Bette Davis, Frank McHugh ja Hugh Herbert. Sivuosissa ovat muun muassa Reginald Owen ja Verree Teasdale.

F. Hugh Herbert ja Carl Erickson laativat käsikirjoituksen Harry Collinsin ja Warren Duffin *The Fashion Plate* -tarinan pohjalta.

*Naisten aarreaitta* sai ensi-iltansa kotimaassaan 14. helmikuuta vuonna 1934; Suomessa elokuva sai ensi-iltansa 14. lokakuuta 1934. First National Pictures tuotti elokuvan Warner Bros. -yhtiön valvonnassa. Musikaalikomedian laulut ovat Sammy Fainin (sävellys) ja Irving Kahalin (sanat) käsialaa.

*Naisten aarreaitta* julkaistiin DVD:lle 1. marraskuuta vuonna 2011.

## Juoni
Muotisuunnittelijat lähtevät kohti Pariisia napatakseen uusimmat luomukset. Sen sijaan Sherwood Nash, yksi muotisuunnittelijoista, päätyy suunnittelemaan pukuja musikaaliin. Tällöin hän myös rakastuu...

## Näyttelijät

## Lauluja
* ”Spin a Little Web of Dreams”
* ”Broken Melody”
* ”Mon Homme (My Man)”
* ”Untitled”

## Kuvia

Tiedosto:LynnAndSherwoodFashions1934Trailer.jpg|Lynn (Davis) ja Sherwood (Powell) elokuvassa.
Tiedosto:PowellCredit2Fashions1934Trailer.jpg|William Powell trailerissa.
Tiedosto:DavisCreditFashions1934Trailer.jpg|Bette Davis trailerissa.


## Tuotanto
*Naisten aarreaitta* kuvattiin Warner Brothersin studioilla Burbankissa, Kaliforniassa vuonna 1933. Elokuvan tuotantonimiä olivat *King of Fashion* ja *Fashion Follies of 1934*.

Warners listasi käsikirjoittajat Gene Markeyn ja Katherine Scolan kirjoittaneen alkuperäisestä tarinasta elokuvaa varten varhaissovituksen, mutta Screen Writers Guildin mukaan heillä ei ole ollut mitään tekemistä elokuvan kanssa.

## Vastaanotto
*[[The New York Times]]* kuvaili elokuvaa muun muaksi ”reippaaksi show'ksi”, ”vaikuttavaksi” ja kehui William Dieterlen ohjaustyötä.

*[[Variety]]* arvosteli elokuvaa hieman kaukaa haetuksi ja ristiriitaiseksi, mutta jolla on "väriä, välähdystä, iskua, luokkaa, tyttöjä ja paljon vaatteita".

## Lähteet

## Aiheesta muualla

* 
* 
* 
* ''Naisten aarreaitta'' TCM Movie Databasessa
Gang of Four

**Gang of Four** oli englantilainen post-punk-yhtye, joka perustettiin Leedsissa vuonna 1977. Yhtyeen alkuperäisjäsenet olivat: Jon King, Andy Gill, Mark Heaney ja Thomas McNeice. He olivat aktiivisia vuosina 1977-1983, ja sen jälkeen he ovat tehneet kaksi comebackiä eri kokoonpanoilla. Vuonna 2004 alkuperäinen kokoonpano oli taas kasassa, mutta marraskuussa 2006 basisti Allen korvattiin Thomas McNeicellä ja rumpali Burnham korvattiin Mark Heaneylla. Laulaja Jon King lähti yhtyeestä vuoden 2012 aikana. Kitaristi Andy Gill kuoli helmikuussa 2020.

Gang of Fouria pidetään laajalti yhtenä johtavista post-punk liikkeen yhtyeistä 1970- ja 80-luvuilla. Heidän myöhemmät albumit (*Songs of Free* ja *Hard*) ajautuivat kohti dance-punk ja disco -musiikkia. Debyyttialbumi *Enternainment!* sijoittui sijalle 490 Rolling Stonen 500 parhainta albumia kautta aikojen -listalla. Se valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Diskografia
### Studioalbumit
**[[Entertainment!]]* (1979) 
**[[Solid Gold]]* (1981)
**[[Songs of the Free]]* (1982)
**[[Hard (Gang of Four albumi)|Hard]]* (1983)
**[[Mall (Gang of Four albumi)|Mall]]* (1991)
**[[Shrinkwrapped]]* (1995)
**[[Return the Gift]]* (2005)
**[[Content (albumi)|Content]]* (2011)
**[[What Happens Next]]* (2015)
**[[Happy Now]]* (2019)

### Livealbumit
**At the Palace* (1984)
**Live...In The Moment* (2016)

### Kokoelmat
* *The Peel Sessions* (1990)
* *You Catch Up With History (1978–1983)* (1990)
* *A Brief History of the Twentieth Century* (1990)
* *100 Flowers Bloom* (1998)

### EP:t
**Yellow* (1980) 
**Another Day/Another Dollar* (1982) 
**The Peel Sessions (16.1.79)* (1986)
**Die Staubkorn Sammlung* (2015) (mukana Herbert Grönemeyer)
**Complicit* (2018)

## Lähteet

## Aiheesta muualla
Jyrki Normaja

**Jyrki Normaja** (s. 1968) on turkulainen lintuharrastaja, joka on ollut BirdLife Suomen rariteettikomitean jäsen vuodesta 2003 lähtien.

Normaja on harrastanut lintuja vuodesta 1982 lähtien erikoistuen lintujen määrittämiseen ja rengastamiseen. Toiminut Turun lintutieteellisen yhdityksen (TLY) aluerariteettikomiteassa ja Bongariliiton hallituksen puheenjohtajana. Normaja on matkustanut lintujen perässä ympäri maapalloa ja kirjoittanut lintujen määrittämisestä artikkeleita useisiin suomalaisiin ja ulkomaalaisiin lintulehtiin. Toimii Linnut-lehden vakituisena avustajana muun muassa kirjoittaen julkaisuun artikkeleita ja pitäen määrityskilpailua.

## Teoksia
* 
* 

## Lähteet

## Aiheesta muualla
* Jyrki Normaja kertoo Kirgisian-matkastaan Turun Sanomissa 
* Jyrki Normajan kuvagalleria
River Streetin kuolemanansa

**River Streetin kuolemanansa** (; myös *The Drag Net*) on vuonna 1928 julkaistu Josef von Sternbergin ohjaama yhdysvaltalainen mykkä rikosdraamaelokuva, jonka pääosissa ovat George Bancroft, Evelyn Brent ja William Powell.

*River Streetin kuolemanansa* perustuu Oliver H. P. Garrettin tarinaan *Nightstick*, josta Charles Furthman ja Jules Furthman laativat käsikirjoituksen. Paramount Famous Lasky Corporation tuotti elokuvan.

Elokuvan ohjaaja von Sternberg ja kaksi pääosanäyttelijää Bancroft ja Brent jatkoivat yhteistyötään tässä tuotannossa edellisen vuoden *[[Alamaailma]]* (1927) -elokuvan menestyksen johdosta.

*River Streetin kuolemanansa* on nykyisin listattu kadonneeksi elokuvaksi.

## Näyttelijät

## Aiheesta muualla
* 
* 
*
Vratsan alue

**Vratsan alue** () on yksi Bulgarian alueista. Se sijaitsee maan luoteisosassa Romanian rajalla. Alue sijoittuu Balkanvuorten ja Tonavan väliselle tasangolle. Vratsan alue on jaettu kymmeneen kuntaan.

## Kunnat

*Bjala Slatina
*Borovan
*Hajredin
*Kozloduj
*Krivodol

*Mezdra
*Mizija
*Orjahovo
*Roman
*Vratsa

## Lähteet

## Aiheesta muualla
Bernardo Pasquini

**Bernardo Pasquini** (7. joulukuuta 1637 – 21. marraskuuta 1710) oli italialainen barokin ajan säveltäjä, urkuri ja cembalisti. Hän opiskeli Antonio Cestin ja Loreto Vittorin johdolla. Myöhemmin hän opetti itse Francesco Gasparinia, Georg Muffatia ja mahdollisesti Domenico Scarlattia. Pasquini esiintyi usein Arcangelo Corellin kanssa. Hänen sävellystuotantoonsa lukeutuu oratorioita, 14 oopperaa, kymmeniä kantaatteja ja kosketinsoitinteoksia.

## Lähteet

## Aiheesta muualla
* IMSLP: Ilmaisia nuotteja
The Bond

**The Bond** on Charles Chaplinin ohjaama vuoden 1918 propagandaelokuva.

Chaplin oli suostunut lahjoittamaan sotaobligaatiokampanjaan lyhytelokuvan. Se kuvattiin kuudessa päivässä elokuussa 1918 kesken elokuvan *[[Kivääri olalle vie!]]* kuvausten. Siinä näyttelivät Chaplinin lisäksi Edna Purviance, Albert Austin, Sydney Chaplin ja Dorothy Rosher -niminen lapsi. *The Bondissa* oli neljä episodia, jotka esiteltiin tekstillä ”On monenlaisia siteitä: ystävyyden side, rakkauden side, avioliiton side ja tärkein kaikista, vapauden side – sotaoblikaatio.” Chaplin lahjoitti elokuvan valtiolle, ja sitä levitettiin syksyllä 1918 ilmaiseksi kaikkiin Yhdysvaltain teattereihin.

## Lähteet
*

### Viitteet

## Aiheesta muualla

*
Tervetuloa aamukahville

**Tervetuloa aamukahville eli tottako toinenkin puoli?** on Eddie Stenbergin ohjaama suomalainen elokuva vuodelta 1952.

Stenberg sai elokuvaan idean Niilo Tarvajärven *Tervetuloa aamukahville* -radio-ohjelmasta. Esikuvana oli Michael Powellin ja Emeric Pressburgerin englantilainen ohjaus *[[Kysymys elämästä ja kuolemasta]]* (1946).

## Näyttelijät

## Arviot

Aikalaisarviot tyrmäsivät Stenbergin esikoisohjauksen lähes yksimielisesti. Myöhemmässä kritiikissä elokuvaa on luonnehdittu yhdeksi suomalaisen elokuvan murheenkryyneistä: Se on veltto fantasia, sekoilu, ja siitä on turha etsiä tolkkua.

## Lähteet

## Aiheesta muualla
*
Vindaloo

**Vindaloo** on intialainen curryruoka. Se on johdettu portugalilaisesta vinha de alhos -ruokalajista, jonka pääainesosat ovat viini/viinietikka ("vinho") ja valkosipuli ("alhos"). Vindaloossa voidaan käyttää esimerkiksi sianlihaa mutta myös muuta lihaa, mereneläviä tai vihanneksia. Vindaloo on yksi mausteisimmista ja kansainvälisesti suosituimmista curryruoista.

## Lähteet
Nosematoosi

**Nosematoosi** on mehiläisten loistauti, jonka aiheuttaja on ''Nosema apis'' -itiöeläin. Tartunta tapahtuu loisten tahrimien ulosteiden välityksellä, ja taudin esiintymiseen vaikuttavat ympäristötekijät, kuten pesän rauhallisuus ja ruokinta. Loiset pesiytyvät aikuisten mehiläisten suolistoon vaurioittaen suoliston limakalvoa ja vaikeuttaen ravintoaineiden imeytymistä. Nosematoosi aiheuttaa usein myös ruoansulatuskanavan häiriöitä, mikä näkyy mehiläiskennojen tahriintumisena. Sairauden seurauksena näkyy mehiläisten eliniän laskua ja mehiläiskunnan heikentyminen.

## Katso myös
*Esikotelomätä, jonka aiheuttaa ''Paenibacillus larvae''
*Kalkkisikiö, jonka aiheuttaa ''Ascosphaera apis''
*Kivisikiö, jonka aiheuttaa ''Aspergillus flavus''
*Toukkamätä, jonka aiheuttaa ''Melissococcus plutonius''
*Varroapunkki (*Varroa destructor*)
Tatun ja Patun outo unikirja

**Tatu ja Patun outo unikirja** on Aino Havukaisen ja Sami Toivosen Tatu ja Patu -kirjasarjan 5. kirja.

## Juoni

Tatun ja Patun kummityttö, Satu-vauva, on saapunut yökylään. Tatu ja Patu tekevät kaikkensa, jotta Satulla olisi hyvä olla. Tatulla ja Patulla on apunaan todella paksu O.U.T.O eli Ohuehko Unijuttujen Tieteellinen Opas -niminen kirja, jossa neuvotaan muun muassa kuinka monta unilelua kannattaa sängyssä olla ja miten välttää "huijarisänkykauppias".
Maltesers

**Maltesers** on Marsin suklaamerkki. Sen loi vuonna 1936 Forrest E. Mars, jonka suku on jatkanut sen valmistamista samalla tehtaalla Slough'ssa, Englannissa. Alkuperäisenä ajatuksena oli tuottaa mallasmaidon maku suklaisessa pallossa. Vuonna 2007 Maltesers-makeisia tehtiin Slough'ssa yli 10 miljardia.

## Lähteet

## Aiheesta muualla
* Viralliset sivut
Kivääri olalle vie!

**Kivääri olalle vie!** (*Shoulder Arms*) on Charles Chaplinin ohjaama ja käsikirjoittama vuoden 1918 yhdysvaltalainen mykkäelokuva. Sitä pidetään yhtenä Chaplinin parhaimmista elokuvista, ja sen sanotaan tehneen saman ensimmäiselle maailmansodalle kuin mitä *[[Diktaattori (elokuva)|Diktaattori]]* teki toiselle maailmansodalle.

Chaplin aloitti elokuvan tuotannon toukokuun 1918 lopulla. Sitä kutsuttiin aluvasti nimellä *Camouflage* (”Naamiointi”). Chaplin aloitti elokuvan tekemisen määrätietoisesti, ja koska hänen suunnitelmat olivat selkeät, hän halusi kuvata tarinan kronologisesti. Chaplin kuitenkin lopulta hylkäsi ensimmäisen kuukauden aikana kuvatun materiaalin, mikä oli tuohon aikaan hyvin epätavallisesti. Normaalisti kuukauden katsottiin riittävän laadukkaan pitkän elokuvan kuvaamiseen. Chaplin joutui lisäksi vastaamaan First Nationalin tekemän sopimuksensa mukaisesti itse kaikista tuotantokustannuksista. Hän halusi kuitenkin käyttää omia rahojaan, sillä tiesi pystyvänsä parempaan.

Chaplin keskeytti elokuvan kuvaukset hetkellisesti, sillä hän aloitti 15. elokuuta kuvaamaan propagandaelokuvaa *[[The Bond]]*, jonka oli luvannut lahjoittaa sotaobligaatiokampanjan hyväksi. *The Bondin* kuvaukset kestivät kuusi päivää, ja sen valmistuttua ryhmä kuvasi nopeasti *Camouflagen* loppuun. Elokuva sai vielä uuden nimen, *Shoulder Arms*, ja se valmistui 16. syyskuuta.

## Lähteet
*
*

### Viitteet

## Aiheesta muualla

*
*
Connie Britton

**Constance Elaine ”Connie” Britton** (s. 6. maaliskuuta 1967 Boston) on yhdysvaltalainen näyttelijä. Hän on esiintynyt muun muassa televisiosarjoissa *[[Spin City]]* (1996–2000), *[[Unelmien kentät]]* (2006–2011), *[[American Horror Story]]* (2011) sekä *[[Nashville (televisiosarja)|Nashville]]* (2012–2018).

Britton sai hyvää palautetta kriitikoilta esitettyään Tami Tayloria *Unelmien kentät* -sarjassa. Kyseisestä roolista hän oli kaksi kertaa ehdolla Emmy-palkinnon saajaksi.

Vuodesta 2012 vuoteen 2018 Britton näytteli ABC:n *Nashville*-sarjassa countrylaulaja Rayna Jaymesia. Hän sai roolista sekä Emmy- että Golden Globe -ehdokkuuden vuonna 2012. Vuonna 2014 Britton nimettiin Unicefin hyvän tahdon lähettilääksi. Britton näyttelee elokuvissa *[[This Is Where I Leave You]]* (2014) ja *[[American Ultra]]* (2015).

## Filmografia
### Elokuvat

### TV-sarjat

## Palkinnot ja ehdokkuudet

## Aiheesta muualla

*
* Connie Brittonin Twitter-tili
Eddie Stenberg

**Edvin ”Eddie” Stenberg** (29. marraskuuta 1919 Porvoo – 7. marraskuuta 2000 Helsinki) oli suomalainen teatteri- ja elokuvaohjaaja ja näyttelijä. Hän oli koulutukseltaan diplomiekonomi.

Stenberg ilmoittautui suomalaisen elokuvan uudistajaksi, mutta hänestä ei ollut vastaamaan huudostaan. Stenberg ohjasi elokuvaurallaan kaksi pitkää näytelmäelokuvaa, kolmannen työ keskeytettiin ja sitä jatkoi Thure Bahne. 

Stenberg valmistui 1943 diplomiekonomiksi Svenska handelshögskolanista ja kävi sen jälkeen vuosina 1944–1946 Helsingin Ruotsalaisen teatterin oppilaskoulun. Hän toimi ohjaajana muun muassa Svenska Teaternissa ja radiossa. Vuonna 1950 hän oli Toivo Särkän apulaisohjaajana elokuvissa *[[Tanssi yli hautojen (vuoden 1950 elokuva)|Tanssi yli hautojen]]* ja *[[Katarina kaunis leski]]*. Suomen Filmiteollisuus lisäsi 1950-luvun alussa tuotantoaan merkittävästi ja palkkasi useita uusia ohjaajia, joista Stenberg oli ensimmäinen, ja näin pääsi hänen ohjaajanuransa alkuun.

Stenberg oli jo syksyllä 1951 aloittanut elokuvan *[[Se alkoi sateessa]]* mutta keskeytti työn aloitettuaan *Tervetuloa aamukahville* -elokuvan työstämisen. Se joutui korkeimpaan veroluokkaan, ja siitä tuli yhtiön heikoimmin menestyneitä tuotantoja. *Se alkoi sateessa* puolestaan valmistui 1953 Thure Bahnen loppuun saattamana.

## Filmografia
;Ohjaaja
**[[Tanssi yli hautojen (vuoden 1950 elokuva)|Tanssi yli hautojen]]*, apulaisohjaaja 
**[[Katarina kaunis leski]]*, 1950 apulaisohjaaja 
**[[Tervetuloa aamukahville|Tervetuloa aamukahville eli tottako toinenkin puoli?]]*, 1952 ohjaus, käsikirjoitus
**[[Matkalla Marokkoon 1]]*, 1952 ohjaus (lyhyt dokumentti)
**[[Rantasalmen sulttaani]]*, 1953 ohjaus
**[[Se alkoi sateessa]]*, 1953 ohjaus Stenberg ja Thure Bahne, näyttelijä (liikkuva kylpyamme)

;Näyttelijä
**[[Me jotka täytämme maan]]*, 1953 selostaja (lyhyt dokumentti)
**[[Vaaksa vaaraa]]*, 1965 näyttelijä (Theodor, rikollisjoukon päällikkö)
**[[Don Quijote ja Sancho Panza Jätkäsaaressa]]*, 1965 näyttelijä (Don Quijote) (lyhyt fiktio)

## Lähteet
Pyhän Pietarin ja Pyhän Paavalin kirkko (Vilna)

**Pyhän Pietarin ja Pyhän Paavalin kirkko** () on Vilnassa, Liettuassa sijaitseva katolinen kirkkorakennus. Se on myöhäisbarokin mestariteos, ja sen tilasi Michael Casimir Pac. Uskotaan, että se rakennettiin pakanallisen Milda-jumalattaren palvontapaikalle. Rakennustöitä tehtiin muiden muassa Jan Zaorin ja Gianbattista Fredianin johdolla. Sisustus on Giovanni Pietro Pertin ja Giovanni Maria Gallin työtä.

## Lähteet
Minä olen myyrä

**Minä olen myyrä** on YUP-yhtyeen kappale ja EP, joka julkaistiin elokuussa 1993. EP:n nimikappale ja "Huonot uutiset" ovat mukana erilaisina versioina seuraavan vuoden tammikuussa julkaistulla yhtyeen kolmannella studioalbumilla Toppatakkeja ja Toledon terästä. Kappale "Keittoruoka" on käännösversio brittiyhtye Atomic Roosterin kappaleesta "Do You Know Who's Looking for You?". Kappaleet "Sikamusiikkia", "Turpasauna" ja "Soittojuhlan toit" on äänitetty yhtyeen konsertissa Tavastia-klubilla, Helsingissä 5. toukokuuta 1993.

## Kappaleet
# 
# 
# 
# 
# 
# 

## Yhtye
* Jarkko Martikainen – laulu, kitara
* Valtteri Tynkkynen – basso, laulu
* Jussi Hyyrynen – kitara ja laulu
* Tommi Kärkkäinen – perkussiot, koskettimet, laulu
* Janne Mannonen – rummut, laulu

## Lähteet
Me viihdytämme teitä

**Me viihdytämme teitä** on YUP -yhtyeen kappale ja EP, joka julkaistiin kesäkuussa 1999. EP:n nimikappale on mukana myöhemmin samana vuonna julkaistulla Normaalien maihinnousu -albumilla. Kappaleet "Herrasmiehet", "Lihavia luurankoja" ja "Tohtori Tulp esittelee alkuihmisen" on julkaistu myöhemmin vuonna 2001 Hajota ja hallitse 1993–2001 -kokoelmalevyllä. 

## Kappaleet
# 
# 
# 
# 
# 
# 

* Kappaleet "Suomen suurin tv" ja "Jos helvetti on täynnä" on äänitetty Joensuun Ilosaarirockissa 11. heinäkuuta 1998. 

## Kokoonpano
* Janne Mannonen – rummut, laulu
* Jussi Hyyrynen – kitara
* Petri Tiainen – koskettimet, laulu
* Jarkko Martikainen – laulu, kitara
* Valtteri Tynkkynen – basso, laulu

+

* Jarmo Hovi – perkussiot (kappaleissa "Lihavia luurankoja", "Tohtori Tulp esittelee alkuihmisen")

## Lähteet
Lyhyet erikoiset (televisiosarja)

**Lyhyet erikoiset** on vuonna 1986 valmistunut kymmenenosainen Veikko Huovisen kertomuksiin perustuva televisiosarja, jonka on ohjannut Pauli Virtanen.

Erillisistä kertomuksista koostuvan sarjan jokaisessa jaksossa tarinat esittelee Veikko Huovista muistuttava hahmo nimeltä Huovishenki, jota esittää Heikki Kinnunen.

Sarja ensiesityksen aikaan esitettiin kahdessa osassa: tammi-maaliskuussa 1986 viisi ensimmäistä jaksoa, ja loput viisi loka-marraskuussa 1986. Sarja esitettiin kokonaisuudessaan uusintana vuosina 1989–1990. Finnkino julkaisi sarjasta DVD-tallenteen vuonna 2009.

## Jaksot
* Osa 1: Oravanmetsästäjän sihteeri
* Osa 2: Kuorsaus
* Osa 3: Jutta Grahnin mies
* Osa 4: Viinankätkijä
* Osa 5: Rauhanjuna
* Osa 6: Ammattimainen puolueenhaukkuja
* Osa 7: Potkukelkka ja patiini
* Osa 8: Erään murhan motiivit
* Osa 9: Hyvät ystävykset
* Osa 10: Kahden juopon joulu

## Näyttelijät
### Oravanmetsästäjän sihteeri

### Kuorsaus

### Jutta Grahnin mies

### Viinankätkijä

### Rauhanjuna

### Ammattimainen puolueenhaukkuja

### Potkukelkka ja patiini

### Erään murhan motiivit

### Hyvät ystävykset

### Kahden juopon joulu

## Lähteet
Algimantas Nasvytis

**Algimantas Nasvytis** (8. huhtikuuta 1928 Kaunas – 27. heinäkuuta 2018) oli liettualainen arkkitehti. Hän oli aktiivinen itsenäisyyttä ajaneessa Sąjūdis-liikkeessä ja toimi itsenäisyyden aikana Liettuan rakennuksen ja urbaanin kehityksen ministerinä.

Nasvytis aloitti vuonna 1946 opinnot Liettuan valtion taideinstituutissa (myöhemmin Vilnan taideakatemia). Hänen töidensä joukossa ovat Seimasin pärakennus ja Liettuan kansallinen draamateatteri. Hän teki yhteistyötä kaksoisveljensä Vytautas Nasvytiksen kanssa. Hän opetti Vilnan teknillisessä Gediminas-yliopistossa ja toimi Liettuan arkkitehtiliiton puheenjohtajana.

## Lähteet
Toftir

**Toftir** () on kylä Färsaarilla. Se sijaitsee Skálafjørðurin vuonon itärannalla Färsaarten toiseksi suurimmalla saarella Eysturoylla. Toftir muodostaa Nesin kunnan yhdessä Nesin ja Saltnesin kylien kanssa. Esturoyn saaren keskuspaikkaan Runavikiin on matkaa noin kolme kilometriä.

Toftirissa on vilkas satama, jossa sijaitsee myös kalanjalostamo. Kylässä on myös uusi, vuonna 1994 valmistunut kirkko. Asukkaita Toftirissa on noin 800 (2009).

Paikkakunnan jalkapallojoukkue B68 Toftir pelaa Färsaarten pääsarjassa Effodeildin-liigassa ja on saarten kolminkertainen mestari. Toftirissa sijaitseva Svangaskarð-stadion oli Färsaarten jalkapallomaajoukkueen kotikenttä vuosina 1991-1999.
Bulgogi

**Bulgogi** () on korealainen ruokalaji. Se tarkoittaa kirjaimellisesti "tulta" ja "lihaa", ja sillä on lähes tuhatvuotinen historia. Vuonna 2011 se valittiin 23. sijalle CNN Gon maailman 50 herkullisimman ruoan äänestyksessä. Bulgogi on marinoitua ja grillattua naudanlihaa; naudanlihan sijasta voidaan kuitenkin käyttää kanaa tai porsastakin.

## Lähteet
HKm Zvolen

**HKm Zvolen**  on slovakialainen jääkiekkojoukkue Zvolenin kaupungista. Joukkue pelaa maan pääsarjassa Tipos Extraligassa, jonka se on voittanut kolme kertaa vuosina 2001, 2013 ja 2021.

## Historia
Zvolenin jääkiekkohistoria alkoi jo 1920-luvun lopulla, mutta kaupungin jääkiekkojoukkue ei pelannut virallista ottelua ennen vuotta 1932.

Seura alkoi kerätä menestystä 1970-luvulla. Silloin joukkueessa pelasi muun muassa Jozef Golonka, joka oli yksi koko maan parhaista hyökkääjistä.

Tšekkoslovakian jakautumisen jälkeen Zvolen oli yksi niistä kymmenestä joukkueesta jotka muodostivat vastaperustetun Slovakian Extraligan. Joukkue menestyi kuitenkin huonosti ja tippui ensimmäiseen divisioonaan. 90-luvun loppupuolella se pystyi kuitenkin vakiinnuttamaan paikkansa korkeimmalla sarjatasolla. Joukkueen ripeä nousu huipentui Slovakian mestaruuteen vuonna 2001. Zvolen pääsi peräti viisi kertaa finaaleihin vuosien 2000 – 2005 välillä. Joukkue voitti myös Continental Cupin vuonna 2005.

Myöhempinä vuosina seura on voittanut mestaruudet vielä vuosina 2013 ja 2021. Vuoden 2023 finaalissa se hävisi HC Košicelle.

### Seuran vanhat nimet

* **ZTK Zvolen** (1932 – 1942)
* **ZŽTK Zvolen** (1942 - 1946)
* **Lokomotíva Zvolen** (1946 - 1952)
* **Tatran Bučina** (1952 - 1964)
* **Lokomotíva Bučina Zvolen** (1964 – 1983)
* **ZTK Zvolen** (1983 – 1994)
* **HK Hell Zvolen** (1994 – 1995)
* **HKm Zvolen** (1995 - 2005)
* **HKM a.s. Zvolen** (vuodesta 2006)

## Joukkue kaudella 2025–2026

### Valmennus & Joukkueenjohto
* **Päävalmentaja:** Peter Mikula 
* **Apuvalmentaja:** Dávid Skokan 
* **Maalivahtivalmentaja:** Maximilian Bača 
* **Videovalmentaja:** Jaroslav Török 
* **Fysiikkavalmentaja:** Mário Kalina 
* **Huoltopäällikkö:** Peter Slančík 
* **Huoltopäällikkö:** Peter Višňovský 
* **Puheenjohtaja:** Dušan Mraz 
* **Toimitusjohtaja:** Ladislav Čierny 
* **Joukkueenjohtaja:** Milan Supuka 

*Lähde: EliteProspects*

## NHL-pelaajat

* Peter Bartoš
* Ryan Bonni
* Pavel Brendl
* Jozef Čierny
* Matt Climie
* Michal Handzuš
* Milan Kytnár
* Ján Lašák
* Garrett Mitchell

* Zdeněk Nedvěd
* Jaroslav Obšut
* Vladimír Országh
* Andrej Podkonický
* Kirill Safronov
* Mackenzie Skapski
* Tomáš Tatar
* Richard Zedník

## Lähteet

## Aiheesta muualla
*Seuran sivusto